               IL-KUMMISSJONI EWROPEA
            Brussell, 23.7.2015
            COM(2015) 370 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-mobilizzazzjoni tal-Fond ta’ Solidarjetà tal-UE

               INFORMAZZJONI U KUNDIZZJONIJIET LI JIĠĠUSTIFIKAW IL-MOBILIZZAZZJONI TAL-FOND TA’ SOLIDARJETÀ TAL-UE

               1.INTRODUZZJONI

               Din id-Deċiżjoni tkopri l-mobilizzazzjoni tal-Fond ta’ Solidarjetà tal-Unjoni Ewropea (il-“Fond”) għal ammont ta’ EUR 16 274 765 wara tliet diżastri fil-Bulgarija u fil-Greċja. Din il-mobilizzazzjoni se tiġi ffinanzjata għall-ammont sħiħ permezz tal-użu parzjali ta’ EUR 50 000 000 f’approprjazzjonijiet ta’ impenn u ta’ pagament li diġà ddaħħlu fil-baġit tal-2015, u bħala tali  mhuwiex meħtieġ baġit ta’ emenda.

               2.INFORMAZZJONI U KUNDIZZJONIJIET

               Tard f'April tal-2015 il-Kummissjoni rċeviet tliet applikazzjonijiet għall-Fond għal għajnuna finanzjarja relatata ma’ diżastru fil-Bulgarija (kundizzjonijiet xitwija qliel) u żewġ diżastri fil-Greċja (għargħar f'Evros u fil-Greċja ċentrali) li seħħew f’Jannar u Frar tal-2015. Il-Kummissjoni wettqet analiżi eżawrijenti ta’ dawn it-tliet applikazzjonijiet skont ir-Regolament tal-Kunsill (KE) Nru 2012/2002 tal-11 ta' Novembru 2002 li jistabbilixxi l-Fond ta’ Solidarjetà tal-Unjoni Ewropea
                  1
                (minn hawn 'il quddiem "ir-Regolament"), u b’mod partikolari l-Artikoli 2, 3 u 4 tiegħu. L-iktar elementi importanti tal-valutazzjonijiet huma deskritti hawn taħt.

               2.1.IL-BULGARIJA

               (1)Lejn tmiem Jannar u l-bidu ta' Frar 2015 partijiet kbar tal-Bulgarija sofrew minn xita qalila, borra, għargħar u uqigħ tal-art li kkawżaw ħsarat sinifikanti fl-infrastruttura pubblika, in-negozji, id-djar u l-assi privati, u kienu ta’ ħsara għas-settur agrikolu.

               (2)L-applikazzjoni mill-Bulgarija waslet fil-24 ta' April 2015, jiġifieri fi żmien il-perjodu stipulat ta' 12-il ġimgħa wara li kienu rreġistrati l-ewwel ħsarat fit-30 ta' Jannar 2015.

               (3)Il-Kummissjoni vvalutat li l-avvenimenti differenti ta’ diżastri fil-Bulgarija għandhom kawża meteoroloġika komuni ta’ oriġini naturali u għalhekk jaqgħu taħt il-qasam tal-applikazzjoni tal-FSUE.

               (4)Meta ppreżentat l-applikazzjoni tagħha, il-Bulgarija talbet ħlas bil-quddiem tal-kontribut antiċipat mill-FSUE. Wara valutazzjoni preliminari tal-applikazzjoni l-Kummissjoni kkonkludiet li l-kundizzjonijiet stipulati fl-Artikolu 4a tar-Regolament kienu sodisfatti. Id-Deċiżjoni tal-Kummissjoni C(2015) 4179 ] għamlet għotja ta' avvanz li jammonta għal EUR 637 782 li jirrappreżenta 10% tal-kontribuzzjoni finanzjarja antiċipata mill-Fond.

               (5)L-awtoritajiet Bulgari stmaw li l-ħsara diretta totali kkawżata mid-diżastru hi ta' EUR 243,305 miljun. Dan jirrappreżenta 0.622 % tal-ING tal-Bulgarija jew 103.6 % tal-limitu massimu ta’ “diżastru maġġuri” ta’ EUR 234,871 miljun applikabbli għall-Bulgarija fl-2015 (jiġifieri 0.6 % tal-ING fuq il-bażi tad-dejta tal-2013) għall-mobilizzazzjoni tal-FSUE. Peress li l-ħsara diretta totali stmata taqbeż il-livell limitu, id-diżastru jikkwalifika bħala "diżastru naturali maġġuri", fi ħdan it-tifsira tal-Artikolu 2(2) tar-Regolament.

               (6)Il-ħsara diretta totali hija l-bażi li fuqha jsir il-kalkolu tal-ammont tal-kontribuzzjoni finanzjarja mill-Fond. Il-kontribuzzjoni finanzjarja tista’ tintuża biss għal ħidmiet ta’ emerġenza u ta' rkupru essenzjali kif definiti fl-Artikolu 3 tar-Regolament.

               (7)Fir-rigward tal-impatt u l-konsegwenzi tad-diżastru, il-kundizzjonijiet xitwin severi laqtu kważi t-territorju kollu tal-Bulgarija. Ġie rrappurtat li r-reġjun tax-Xlokk kien l-aktar milqut minn dawn l-avvenimenti. Aktar minn 300 binja fil-belt ta’ Burgas weħeda sfaw mgħarrqa. Uqigħ tal-art qerdu infrastruttura importanti. Inkisru digi, ħafna xmajjar (eż. ix-xmara Maritsa/Evros) faqgħu x-xtut tagħhom u għarrqu artijiet agrikoli u foresti. Irjieħ qliel qerdu foresti tal-arżnu, ikkawżaw qtugħ fil-provvista tal-enerġija u ħarbtu n-netwerks ta’ komunikazzjoni; siġar imwaqqgħin imblukkaw it-toroq.

               (8)Il-kost tal-operazzjonijiet ta' emerġenza essenzjali eliġibbli skont l-Artikolu 3(2) tar-Regolament, ġie stmat mill-awtoritajiet Bulgari li jammonta għal EUR 239,225 miljun u ġie ppreżentat skont it-tipi ta' operazzjonijiet. Dan l-ammont jirrappreżenta aktar minn 98 % tad-dannu totali rrappurtat. L-awtoritajiet Bulgari spjegaw li dan is-sehem għoli b'mod sproporzjonat ta’ dannu pubbliku bl-inabilità tal-awtoritajiet lokali li jivvalutaw id-dannu privat kif suppost fi żmien l-iskadenza  ta' 12-il ġimgħa tal-applikazzjoni. Il-ħsara privata hija għalhekk fil-parti l-kbira mhux inkluża fl-applikazzjoni. L-akbar sehem tal-kost tal-operazzjonijiet ta' emerġenza huwa 'il fuq minn EUR 97 miljun u jikkonċerna l-iżgurar ta' infrastrutturi preventivi. Aktar minn EUR 46 miljun huma stmati meħtieġa għat-tiswija tal-infrastruttura tat-trasport.

               (9)Ir-reġjuni milquta jaqgħu taħt il-kategorija ta' "reġjuni inqas żviluppati" taħt il-Fondi Ewropej Strutturali u ta' Investiment (2014-2020). L-awtoritajiet Bulgari ma indikawx lill-Kummissjoni l-ħsieb tagħhom li jallokaw mill-ġdid il-fondi mill-programm ta' Fondi SIE għall-Bulgarija għal miżuri ta' rkupru.

               (10)Fir-rigward tal-implimentazzjoni tal-leġiżlazzjoni tal-Unjoni dwar il-prevenzjoni tar-riskju tad-diżastru u l-immaniġġjar relatat man-natura tad-diżastru l-Bulgarija ttrasponiet id-Direttiva 2007/60/KE tal-Parlament Ewropew u tal-Kunsill tat-23 ta’ Ottubru 2007 dwar il-valutazzjoni u l-immaniġġjar tar-riskji tal-għargħar (id-"Direttiva dwar l-Għargħar") fl-2010 fil-liġi nazzjonali u wettqet valutazzjoni tar-riskju tal-għargħar preliminari għal kull distrett tal-baċin tax-xmara abbażi ta’ metodoloġija għal valutazzjoni tal-periklu tal-għargħar u tar-riskju tal-għargħar żviluppata mill-Ministeru tal-Ambjent u l-Ilma.

               (11)Fid-data tas-sottomissjoni tal-applikazzjoni l-Bulgarija ma kinitx suġġetta għal proċedimenti ta’ ksur dwar il-leġiżlazzjoni tal-Unjoni relatata man-natura tad-diżastru.

               (12)L-awtoritajiet Bulgari indikaw li ħsara li tammonta għal madwar EUR 32 275 hija koperta minn assigurazzjoni. Dan l-ammont ġie mnaqqas mill-kost eliġibbli.

               2.2.IL-GREĊJA (għargħar f’Evros u fir-reġjuni ċentrali u tal-punent)

               (1)Minn kmieni fi Frar tal-2015, il-Greċja kienet milquta minn għargħar mifruxa fiż-żona usa’ tax-xmajjar Evros u Ardas fil-Maċedonja tal-Lvant u r-Rreġjun Thrace li kkawżaw qerda ta’ infrastruttura essenzjali, binjiet pubbliċi, djar u negozji privati, u fl-agrikoltura.

               (2)Matul l-istess perjodu partijiet kbar tal-Greċja Ċentrali u tal-Punent inklużi r-reġjuni tal-Epirus, il-Punent tal-Greċja, il-Greċja Ċentrali u Thessaly ġew milquta minn avvenimenti simili li kkawżaw aktar ħsara milli fil-Maċedonja tal-Lvant.

               (3)Il-Greċja ressqet żewġ talbiet għal kontribuzzjoni finanzjarja mill-Fond, it-tnejn li huma fit-23 ta’ April 2015, lfil-limitu preskritt ta’ 12-il ġimgħa wara li kienu rreġistrati l-ewwel ħsarat fl-4 ta’ Frar 2015 (Evros) u l-1 ta’ Frar (ir-reġjuni ċentrali u tal-punent). L-applikazzjonijiet kienu ppreżentati bħala 'diżastri reġjonali' taħt l-Artikolu 2(3) tar-Regolament. B’kollox, ħames reġjuni NUTS 2 kienu milquta mid-diżastru: Il-reġjun tal-Maċedonja tal-Lvant u u ta' Thrace (l-għargħar ta’ Evros) kif ukoll ir-reġjuni ta' Epirus, il-Punent tal-Greċja, il-Greċja Ċentrali u Thessaly (għall-għargħar tal-Greċja Ċentrali u tal-Punent).

               (4)Il-valutazzjoni tal-Kummissjoni madankollu wriet li l-avvenimenti fil-Greċja (u d-diżastru maġġuri fil-Bulgarija) huma relatati u għandhom l-istess oriġini meteoroloġiċi. Il-Kummissjoni għalhekk iddeċidiet li tittratta l-każijiet Griegi bħala diżastru reġjonali uniku kif stabbilit fl-Artikolu 2(3) tar-Regolament. Id-diżastru huwa ta' oriġini naturali u għalhekk jaqa' taħt l-ambitu tal-applikazzjoni tal-FSUE.

               (5)L-amalgamazzjoni taż-żewġ applikazzjonijiet ma għandha l-ebda impatt fuq l-ammont tal-kontribuzzjoni finanzjarja tal-FSUE filwaqt li tnaqqas b’mod konsiderevoli l-piż amministrattiv fuq il-Greċja minn implimentazzjoni u rappurtar.

               (6)Meta ppreżentat l-applikazzjonijiet tagħha, il-Greċja talbet ħlas bil-quddiem tal-kontribuzzjoniet antiċipati mill-FSUE. Wara valutazzjoni preliminarja tal-applikazzjonijiet, u qabel ma ġie deċiż li jiġu amalgamati, il-Kummissjoni kkonkludiet li l-kundizzjonijiet stabbiliti fl-Artikolu 4a ta’ dan ir-Regolament ġew issodisfati fiż-żewġ każijiet.

               (7)L-awtoritajiet Griegi stmaw li l-ħsara diretta totali kumulattiva kkaġunata mill-avvenimenti tal-għargħar laħqet EUR 395,878 miljun (EUR 132,454 miljun għal Evros u EUR 263,424 miljun għall-Greċja ċentrali u tal-punent). Dan l-ammont jirrappreżenta 36 % tal-livell limitu ta’ 'diżastru maġġuri' ta’ EUR 1 091,315 miljun applikabbli għall-Greċja fl-2015 (jiġifieri 0,6 % tal-ING fuq il-bażi tad-dejta tal-2013) u għalhekk ma jikkwalifikax bħala ‘diżastru maġġuri’. Il-ħsara diretta totali madankollu tirrappreżenta 4,78 % tal-medja ponderata tal-PDG tal-ħames reġjuni NUTS 2 kkonċernati u għalhekk taqbeż sew il-limitu ta’ 1,5 % tal-PDG reġjonali ponderat stipulat fir-Regolament biex tikkwalifika bħala diżastru reġjonali.

               (8)Il-ħsara diretta totali hija l-bażi li fuqha tiġi ddeterminata l-kontribuzzjoni finanzjarja mill-Fond. Il-kontribuzzjoni finanzjarja tista’ tintuża biss għal ħidmiet ta’ emerġenza u ta' rkupru essenzjali kif definiti fl-Artikolu 3 tar-Regolament.

               (9)Id-Deċiżjoni tal-Kummissjoni C(2015) 4180 għamlet avvanz li jammonta għal EUR 331 135 għal Evros; Id-Deċiżjoni tal-Kummissjoni COM(2015) 4181 ammont ta’ EUR 658 560 għall-Greċja ċentrali u tal-punent li fiż-żewġ każijiet jirrappreżenta 10 % tal-kontribuzzjoni finanzjarja antiċipata mill-Fond.

               (10)Fir-rigward tal-impatt u l-konsegwenzi tad-diżastri, l-għargħar fil-baċin ta' Evros affettwa b’mod partikolari s-settur agrikolu. Madwar 17 500 ettaru ta’ art ġew mgħarrqa. Infrastruttura tal-biedja, imħażen u uċuħ tar-raba’ inqerdu. 150 km ta’ toroq ġralhom xi ħsarat jew ġew meqruda. Infrastruuti tal-provvista tal-ilma u tad-dranaġġ ġarrbu ħsarat fi 17-il insedjament. L-għargħar ikkawża wkoll ħsara fil-bini pubbliku (skejjel, palestri, libreriji). Fil-partijiet tal-punent, partijiet ċentrali u ta' fuq tal-Greċja Epirus, Aitoloakarnania, Evrytania, Fthiotida, Tessalja u Peloponnese, sofrew minn xita qawwija u tempesti, kif ukoll minn ħafna borra fil-muntanji, irjiħat tan-nofsinhar tempestużi , kemm f’żoni lil hinn mill-kosta u f'dawk fuq l-art. L-avveniment wassal għal qtugħ fil-provvista tal-elettriku, infaqgħu il-ġnub tax-xmajjar u uqigħ estensiv tal-art wassal biex għadd ta’ insedjamenti muntanjużi sfasw iżolati fejn l-abitanti kellhom jiġu evakwati. Id-diżastru għamel ħsarat f'aktar minn 60 % tan-netwerk tat-toroq f’Epirus. L-agrikoltura sofriet minn telf ta’ uċuħ tar-raba’ fuq art ikkoltivata. Imħażen, djar, negozji kummerċjali, unitajiet tat-trobbija tal-annimali u azjendi agrikoli ġew milquta. Ċerti assi tal-wirt kulturali tal-Greċja kienu fil-periklu. L-ilmijiet b'saħħithom tax-Xmara Arachthos pereżempju kinsu l-pont storiku ta’ Plaka, f'Tzoumerka.

               (11)Il-kost tal-operazzjonijiet ta' emerġenza essenzjali eliġibbli skont l-Artikolu 3(2) tar-Regolament, ġie stmat mill-awtoritajiet Griegi li jammonta għal EUR 308,445 miljun u ġie ppreżentat skont it-tipi ta' operazzjonijiet. L-akbar sehem tal-kost jikkonċerna s-settur tat-trasport ta’ aktar minn EUR 196 miljun. It-tieni l-akbar sehem tal-kost jikkonċerna l-iżgurar ta’ infrastruttura preventiva li jammonta għal EUR 83 miljun.

               (12)Ir-reġjuni milquta huma 'reġjuni inqas żviluppati' taħt il-Fondi Ewropej Strutturali u ta' Investiment (2014-2020). L-awtoritajiet Griegi ma indikawx lill-Kummissjoni l-ħsieb tagħhom li jallokaw mill-ġdid il-fondi mill-programm ta' Fondi SIE għall-Greċja għal miżuri ta' rkupru.

               (13)Fir-rigward tal-implimentazzjoni tal-leġiżlazzjoni tal-Unjoni dwar il-prevenzjoni u l-immaniġjar ta’ riskju ta’ diżastri bħalissa hemm l-ebda proċedura ta’ ksur għaddejja. Aġġornament tar-rapport ta’ valutazzjoni preliminari tar-riskju tal-għargħar ġie ppreżentat lill-Kummissjoni f’Novembru 2012. Barra minn hekk, bħala parti mill-Qafas Nazzjonali ta’ Referenza Strateġika 2014-2020, il-PO 'Iinfrastruttura, Trasport, Ambjent u Żvilupp Sostenibbli”, li huwa kofinanzjat mill-Fond Ewropew għall-Iżvilupp Reġjonali u l-Fond ta’ Koeżjoni, jiffinanzja, taħt l-għan tematiku 5, azzjonijiet li għandhom l-għan li jirrispondu għall-impatt negattiv tat-tibdil fil-klima u jadattaw għal kundizzjonijiet kserotermiċi ġodda u fenomeni estremi possibbli tat-temp, bħalma huma l-għargħar.

               (14)Fid-data tal-preżentazzjoni tal-applikazzjoni l-Greċja ma kinitx soġġetta għal proċedimenti ta’ ksur dwar il-leġiżlazzjoni tal-Unjoni relatata man-natura tad-diżastru.

               (15)L-awtoritajiet Griegi kkonfermaw li l-kostijiet eliġibbli ma huma koperti minn ebda assikurazzjoni.

               3.FINANZJAMENT

               Ir-Regolament tal-Kunsill (UE, EURATOM) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020
                  2
               , u b'mod partikolari l-Artikolu 10 tiegħu jagħti lok għall-mobilizzazzjoni tal-Fond ta' Solidarjetà tal-Unjoni Ewropea (il-"Fond"), b'limitu massimu annwali ta' EUR 500 miljun (prezzijiet tal-2011), separatament mill-intestaturi relevanti tal-qafas finanzjarju. Il-kundizzjonijiet tal-eliġibilità għall-Fond huma dettaljati fir-Regolament tal-Kunsill (KE) Nru 2012/2002 kif emendat bir-Regolament (UE) Nru 661/2014 tal-Parlament Ewropew u tal-Kunsill tal-15 ta' Mejju 2014 li jistabbilixxi l-Fond ta' Solidarjetà tal-Unjoni Ewropea. Il-punt 11tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, dwar il-kooperazzjoni f’materji ta' baġit u dwar il-ġestjoni finanzjarja tajba
                  3
                (IIA) jistipula l-modalitajiet għall-mobilizzazzjoni tal-Fond.

               Minħabba li s-solidarjetà kienet il-ġustifikazzjoni ċentrali għall-ħolqien tal-Fond, il-Kummissjoni hija tal-fehma li l-għajnuna mill-Fond għandha tkun progressiva. Dan ifisser li, skont prattika preċedenti, il-porzjon tal-ħsarat li jaqbeż il-livell limitu ta' "diżastru maġġuri" għall-mobilizzazzjoni tal-Fond (jiġifieri 0,6 % tal-ING jew EUR 3 biljun bil-prezzijiet tal-2011, skont liema minnhom ikun l-iżgħar ammont) għandu jwassal għal intensità ta' għajnuna akbar minn ħsarat li jaslu sal-livell limitu. Ir-rata applikata fil-passat biex jiġu definiti l-allokazzjonijiet għal diżastri maġġuri hija ta' 2,5% tal-ħsara diretta totali taħt il-livell limitu u 6% għall-parti tal-ħsara 'l fuq minn dan. Għal diżastri reġjonali u diżastri aċċettati taħt id-dispoizzjoni ta' “pajjiż ġar” ir-rata hija ta’ 2,5 %.

               Il-kontribuzzjoni ma tistax taqbeż il-kost totali stmat tal-operazzjonijiet eliġibbli. Il-metodoloġija biex jiġi kkalkulat il-Fond ta’ Solidarjetà kienet imfassla fir-Rapport Annwali tal-2002-2003 dwar il-Fond ta’ Solidarjetà u aċċettata mill-Kunsill u mill-Parlament Ewropew.

               Fuq il-bażi tal-applikazzjonijiet mill-Bulgarija u l-Greċja, il-kalkolu tal-għajnuna mill-Fond, abbażi tal-istima tal-ħsara totali kkawżata huwa kif ġej:

                        Diżastru

                        Ħsara diretta
                        (miljuni €)

                        Il-limitu massimu applikat għal diżastru reġjonali (miljuni €)

                        Il-limitu massimu għal diżastru maġġuri
                        (miljuni €)

                        Kost totali ta' operazzjonijiet eliġibbli
                        (miljuni €)

                        2,5 % tal-ħsara diretta sal-limitu massimu €

                        6 % tal-ħsara diretta 'l fuq mil-limitu €

                        Ammont totali ta' għajnuna proposta €

                        IL-BULGARIJA

                        243,305

                        -

                        234,871

                        239,225

                        5 871 775

                        506 040

                        6 377 815

                        IL-GREĊJA

                        395,878

                        124,354

                        1 091,315

                        308,445

                        9 896 950

                        -

                        9 896 950

                        L-AMMONT TOTALI

                        16 274 765

               Ammont ta’ EUR 50 000 000 ġie mmobilizzat fiż-żmien tal-adozzjoni tal-Baġit tal-2015 għall-ħlas ta’ avvanzi u l-approprjazzjonijiet ta' impenn u pagament korrispondenti iddaħħlu fil-baġit. Fid-dawl tal-eżami tal-applikazzjonijiet
                  4
               , u meta titqies l-għotja massima possibbli mill-Fond, il-Kummissjoni tipproponi li timmobilizza l-Fond għal dawn iż-żewġ każijiet bl-użu ta' EUR 16 274 765 mill-EUR 50 000 000 immobilizzati speċifikament għall-avvanzi fuq il-baġit ġenerali tal-Unjoni Ewropea għas-sena finanzjarja 2015.

               Billi diġà ġie mħallas ammont ta’ EUR 1 627 477 għal avvanzi ta' 10 % (EUR 637 782 għall-Bulgarija u EUR 989 695 għall-Greċja) f’konformità mal-Artikolu 4a(2) tar-Regolament, il-bilanċ li jibqa’ biex jitħallas huwa ta' EUR 14 647 288 (EUR 5 740 033 għall-Bulgarija u EUR 8 907 255 għall-Greċja).

               Wara l-ħlas tal-avvanzi msemmija hawn fuq, il-bilanċ disponibbli għall-ħlas ta’ avvanzi fil-baġit huwa ta’ EUR 48 372 523. F’konformità mal-punt 11 tal-Ftehim Interistituzzjonali (IIA) li jipprovdi għall-possibbiltà tar-riallokazzjoni tal-approprjazzjonijiet, il-Kummissjoni qed tipproponi li tieħu minn tali bilanċ disponibbli l-EUR 14 647 288 meħtieġa għall-Bulgarija u l-Greċja. Wara l-pagament tal-bilanċ li jkun fadal ta’ EUR 14 647 288, ammont ta’ EUR 33 725 235 jibqa’ disponibbli għal aktar avvanzi fl-2015 f’każ ta’ bżonn. Fuq il-bażi tal-informazzjoni disponibbli bħalissa, dan huwa vvalutat bħala suffiċjenti f’każ ta’ applikazzjonijiet ġodda li jaslu matul il-bqija tas-sena.

               F’każ ta’ nuqqas ta’ qbil, se tinbeda proċedura ta’ trilogu skont il-Punt 11 tal-IIA
                  5
               .

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               dwar il-mobilizzazzjoni tal-Fond ta’ Solidarjetà tal-UE

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea,

               Wara li kkunsidraw ir-Regolament tal-Kunsill (KE) Nru 2012/2002 tal-11 ta' Novembru 2002 li jistabbilixxi l-Fond ta' Solidarjetà tal-Unjoni Ewropea
                  6
                u b'mod partikolari l-Artikolu 4(3) tiegħu,

               Wara li kkunsidraw l-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f’materji ta' baġit u dwar ġestjoni finanzjarja tajba
                  7
               , u b’mod partikolari l-punt 11 tiegħu,

               Wara li kkunsidraw il-proposta mill-Kummissjoni
                  8
               ,

               Billi:

               (1)Il-Fond ta' Solidarjetà tal-Unjoni Ewropea ("il-Fond") għandu l-għan li jippermetti lill-Unjoni tirreaġixxi b'mod rapidu, effiċjenti u flessibbli għal sitwazzjonijiet ta' emerġenza u li turi solidarjetà mal-popolazzjonijiet ta' reġjuni milquta minn diżastri.

               (2)Il-Fond ma għandux jaqbeż l-ammont massimu annwali ta' EUR 500 miljun (prezzijiet tal-2011), kif stabbilit fl-Artikolu 10 tar-Regolament tal-Kunsill (UE, Euratom) Nru 1311/2013
                  9
               .

               (3)Il-Bulgarija ppreżentat applikazzjoni biex timmobilizza l-Fond, minħabba kundizzjonijiet xitwija qliel.

               (4)Il-Greċja ppreżentat żewġ applikazzjonijiet biex timmobilizza l-Fond, minħabba għargħar.

               (5)Il-Kummissjoni vvalutat li l-applikazzjonijiet jissodisfaw il-kundizzjonijiet għall-għoti tal-għajnuna mill-Fond ta’ Solidarjetà stabbiliti fir-Regolament tal-Kunsill 2012/2002.

               (6)Il-Fond għandu, għalhekk, jiġi mmobilizzat sabiex jipprovdi kontribuzzjoni finanzjarja ta’ ammont totali ta’ EUR 16 274 765 fir-rigward tal-applikazzjonijiet ippreżentati mill-Bulgarija u mill-Greċja.

               (7)Hemm ambitu biex l-aproprjazzjonijiet jiġu riallokati skont it-tieni sentenza tal-punt 11 tal-Ftehim Interistituzzjonali tat-2 ta’ Diċembru 2013. L-approprjazzjonijiet għall-avvanzi għas-sena finanzjarja 2015 ġew użati b’mod limitat ħafna, għat-tliet applikazzjonijiet li huma s-suġġett ta’ din id-Deċiżjoni, u li għalihom il-bilanċ li jibqa’ biex jitħallas huwa ta’ EUR 14 647 288. Konsegwentement l-ammont sħiħ għall-mobilizzazzjoni ser ikun iffinanzjat permezz tal-użu ta’ approprjazzjonijiet disponibbli fil-baġit ġenerali tal-Unjoni Ewropea għas-sena finanzjarja 2015, u l-ebda approprjazzjonijiet addizzjonali ma huma meħtieġa. Għalhekk, ma hemm l-ebda ħtieġa għal baġit emendatorju peress li din id-deċiżjoni tinkludi l-elementi kollha meħtieġa għall-mobilizzazzjoni tal-Fond.

               (8)Sabiex jitnaqqas kemm jista’ jkun iż-żmien li jittieħed biex jiġi mmobilizzat il-Fond, din id-Deċiżjoni għandha tidħol fis-seħħ mid-data tal-adozzjoni tagħha,

               ADOTTAW DIN ID-DEĊIŻJONI:

               Artikolu 1

               L-ammont sħiħ ta’ din il-mobilizzazzjoni għandu jkun kopert mill-approprjazzjonijiet speċifikament mmobilizzati għal avvanzi disponibbli fil-baġit tal-Unjoni Ewropea għas-sena finanzjarja 2015 disponibbli fuq il-linja baġitarja 13 06 01.

               Artikolu 2

               Din id-Deċiżjoni tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

                Hżija tapplika mill-... [data tal-adozzjoni tagħha] [Data li għandha tiddaħħal mill-Parlament qabel il-pubblikazzjoni fil-ĠU].

               Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)
                  Ir-Regolament tal-Kunsill (KE) Nru 2012/2002 tal-11 ta' Novembru 2002 li jistabilixxi l-Fond ta' Solidarjetà tal-Unjoni Ewropea, ĠU L 311 tal-14.11.2002, p. 3.

                     (2)
                  ĠU L 347, 20.12.2013, p. 884.

                     (3)
                  ĠU C 373, 20.12.2013, p. 1

                     (4)
                  Komunikazzjoni lill-Kummissjoni C(2015) xxxx.

                     (5)
                  ĠU C 373 tad-20.12.2013, p. 1).

                     (6)
                  Ir-Regolament tal-Kunsill (KE) Nru 2012/2002 tal-11 ta' Novembru 2002 li jistabilixxi l-Fond ta' Solidarjetà tal-Unjoni Ewropea, ĠU L 311 tal-14.11.2002, p. 3.

                     (7)
                  ĠU C 373, tas-20.12.2013, p. 1.

                     (8)
                  ĠU C […], […], p. […].

                     (9)
                  Ir-Regolament (UE-Euratom) Nru 1311/2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884)


Avviż Legali Importanti

|

52009PC0221

Proposta għal deċiżjoni tal-Kunsill dwar il-firma u l-applikazzjoni provviżorja f’isem il-Komunità Ewropea tal-Ftehim dwar Kooperazzjoni Xjentifika u Teknoloġika bejn il-Komunità Ewropea minn naħa u r-Renju Ħaxemita tal-Ġordan min-naħa l-oħra  /* KUMM/2009/0221 finali */

	[pic] | KUMMISSJONI TAL-KOMUNITAJIET EWROPEJ |Brussel 13.5.2009KUMM(2009) 221 finaliProposta għalDEĊIŻJONI TAL-KUNSILLdwar il-firma u l-applikazzjoni provviżorja f’isem il-Komunità Ewropea tal-Ftehim dwar Kooperazzjoni Xjentifika u Teknoloġika bejn il-Komunità Ewropea minn naħa u r-Renju Ħaxemita tal-Ġordan min-naħa l-oħra  MEMORANDUM TA’ SPJEGAZZJONISuġġett: Proposta għal deċiżjoni tal-Kunsill dwar il-firma u l-applikazzjoni provviżorja ta’ ftehim dwar kooperazzjoni xjentifika u teknika bejn il-Komunità Ewropea, minn naħa, u r-Renju Ħaxemita tal-Ġordan min-naħa l-oħra1. Il-Ftehim Ewro-Mediterranju li jistabbilixxi assoċjazzjoni (minn hawn 'il quddiem “il-ftehim ta’ assoċjazzjoni”) bejn il-Komunitajiet Ewropej u l-Istati Membri tagħhom, minn naħa, u r-Renju Ħaxemita tal-Ġordan (minn hawn 'il quddiem "il-Ġordan"), min-naħa l-oħra, li daħal fis-seħħ fl-1 ta' Mejju 2002. L-Artikolu 64 ta' dan il-ftehim jidentifika l-kooperazzjoni xjentifika u teknoloġika bħala qasam ta' interess u potenzjal partikolari, u jipprovdi, fost l-oħrajn, għall-istabbiliment ta' rabtiet permanenti bejn il-komunitajiet xjentifiċi tal-partijiet. Bl-istess mod, l-Artikolu 62 isemmi li l-kooperazzjoni reġjonali se tiffoka, fost l-oħrajn, fuq ir-riċerka xjentifika u teknoloġika.2. F'ittra datata l-20 ta' Frar 2007, il-Ministru tal-Ġordan għall-Ippjanar u l-Kooperazzjoni Internazzjonali, is-Sinjura Suhair Al-Ali, ippreżentat talba formali biex jibdew in-negozjati fuq ftehim ta' kooperazzjoni fil-qasam tax-Xjenza u t-t-Teknoloġija (S&T). F'ittra datata l-14 ta' Marzu 2007, il-Kummissarju Potočnik wieġeb fil-pożittiv għal din it-talba.3. B’hekk, fuq proposta tal-Kummissjoni, fis-7 ta’ April, 2008 il-Kunsill awtorizza lill-Kummissjoni biex tinnegozja ftehim ta’ kooperazzjoni Xjentifika u Teknoloġika f’isem il-Komunità Ewropea mar-Renju Ħaxemita tal-Ġordan u ħareġ id-direttivi rilevanti għan-negozjati. In-negozjati rriżultaw fl-abbozz tat-test ta’ ftehim mehmuż li ġie inizjalizzat fit-28 ta’ Jannar 2009.4. Il-Ġordan huwa sieħeb attiv, b'vantaġġi importanti, bħal:-  netwerk żviluppata sew ta' universitajiet u istituzzjonijiet ta' edukazzjoni għolja u ċentri ta' applikazzjoni tar-riċerka u tat-teknoloġija mgħammrin sew, bħall-NCARTT (Ċentru Nazzjonali għat-Transferiment tar-Riċerka u tat-Teknoloġija fl-Agrikoltura – National Center for Agricultural Research and Technology) fil-qasam tal-agronomija;-  intergrazzjoni tajba fin-netwerks xjentifiċi internazzjonali u reġjonali li jipparteċipaw fil-Forum Globali dwar l-Iżvilupp Sostenibbli u fil-konvenzjonijiet Internazzjonali tal-( Conférence des Nations Unies sur l'environnement et le développement -CNUED) (il-bijodiversità, id-deżertifikazzjoni…).5. Il-Ġordan għandu l-kapaċità li jkun ċentru importanti għall-kooperazzjoni xjentifika mal-pajjiżi l-oħra tar-reġjun (is-Sirja, il-Libanu, l-Awtorità Palestinjana, l-Iżrael, l-Eġittu u t-Turkija). Fuq livell reġjonali, il-Ġordan jikkontribwixxi attivament għall-ħidma tal-MoCo (Kumitat ta' Monitoraġġ Ewro-Meditteranju għall-kooperazzjoni fl-RTD) fejn huwa rappreżentat mill-"Kunsill Ogħla tax-Xjenza u t-Teknoloġija" (HCST – Higher Council for Science and Technology). L-HCST kien stabbilit fl-1987 sabiex jibni bażi xjentifika u teknoloġika nazzjonali biex tikkontribwixxi għall-ilħiq tal-għanijiet ta' żvilupp nazzjonali, permezz ta' aktar għarfien tas-sinifikat tar-riċerka u l-iżvilupp xjentifiku billi jipprovdi l-finanzjament meħtieġ għal attività bħal din u jmexxi l-attività ta' R&D lejn prijoritajiet ta' żvilupp.6. Wara l-analiżi tas-sistema ta' riċerka nazzjonali mwettqa mill-HCST flimkien maċ-Ċentru Internazzjonali tal-Iżvilupp u r-Riċerka tal-Kanada, kien irrakkomandat li tinħoloq sistema nazzjonali ta' riċerka li tkun tista' tfassal u tistabbilixxi politika għax-Xjenza, it-Teknoloġija u l-Innovazzjoni li tinvolvi lis-setturi kollha, speċjalment lill-SMEs. L-oqsma ta' prijorità preżentati bħala l-aktar preparati għall-kooperazzjoni internazzjonali u reġjonali kienu l-enerġija, l-iżvilupp sostenibbli (il-ġestjoni tal-ilma u tar-riżorsi naturali), is-saħħa, l-agrikoltura u l-arkeoloġija. B'riżultat ta' dan, il-Gvern tal-Ġordan adotta dokument strateġiku għall-2005-2010 biex ix-xjenza u t-teknoloġija jintegrahom aħjar mal-programmi nazzjonali tiegħu, biex jistabbilixxi bażi xjentifika u teknoloġika li tiġbor flimkien in-netwerks multidixxiplinari u interistituzzjonali, u jsaħħaħ is-sħubija u s-sinerġiji bejn il-komunità xjentifika u l-atturi fl-innovazzjoni. L-oqsma identifikati huma konformi mal-prijoritajiet tal-FP7, u l-kooperazzjoni tal-istituzzjonijiet ta' riċerka tal-Ġordan fit-timijiet xjentifiċi internazzjonali ċertament li tikkontribwixxi sabiex titjieb is-sistema ta' riċerka nazzjonali tal-Ġordan, minħabba l-fatt li ttejjeb il-kooperazzjoni xjentifika u teknoloġika fir-reġjun.7. Il-Ftehim għandu jiġi ffirmat u applikat fuq bażi provviżorja, sakemm ikun hemm it-tmiem tal-proċeduri għall-konklużjoni formali tiegħu.Fid-dawl tal-kunsiderazzjonijiet imsemmija hawn fuq, il-Kummissjoni titlob lill-Kunsill biex:-  Jawtorizza l-firma, f’isem il-Komunità Ewropea, tal-Ftehim dwar Kooperazzjoni Xjentifika u Teknoloġika bejn il-Komunità Ewropea minn naħa u r-Renju Ħaxemita tal-Ġordan min-naħa l-oħra;-  Japprova l-applikazzjoni provviżorja tal-Ftehim dwar Kooperazzjoni Xjentifika u Teknoloġika bejn il-Komunità Ewropea minn naħa u r-Renju Ħaxemita tal-Ġordan min-naħa l-oħra.Proposta għalDEĊIŻJONI TAL-KUNSILLdwar il-firma u l-applikazzjoni provviżorja f’isem il-Komunità Ewropea tal-Ftehim dwar Kooperazzjoni Xjentifika u Teknoloġika bejn il-Komunità Ewropea minn naħa u r-Renju Ħaxemita tal-Ġordan min-naħa l-oħraIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 170 flimkien mal-ewwel sentenza tal-ewwel subparagrafu tal-Artikolu 300(2) tiegħu,Wara li kkunsidra l-proposta mill-Kummissjoni[1],Billi:(1) Il-Kummissjoni nnegozjat, f’isem il-Komunità, Ftehim dwar Kooperazzjoni Xjentifika u Teknoloġika mar-Renju Ħaxemita tal-Ġordan.(2) In-negozjati rriżultaw fil-ftehim mehmuż li ġie inizjalizzat fit-28 ta’ Jannar 2009.(3) Jeħtieġ li l-Ftehim innegozjat mill-Kummissjoni jiġi ffirmat minħabba l-possibbiltà li jiġi konkluż f’data futura.IDDEĊIDA KIF ĠEJ:Artikolu 1(1) L-iffirmar tal-Ftehim ta' Kooperazzjoni Xjentifika u Teknoloġika bejn il-Komunità Ewropea minn naħa u r-Renju Ħaxemita tal-Ġordan min-naħa l-oħra huwa b'dan approvat f'isem il-Komunità, soġġett għad-Deċiżjoni tal-Kunsill li tikkonċerna l-iffinalizzar tal-imsemmi Ftehim.(2) It-test tal-Ftehim huwa anness ma’ din id-Deċiżjoni.(3) Il-President tal-Kunsill b’dan qed jiġi awtorizzat li jaħtar il-persuna/i li se tingħata/jingħataw is-setgħa tiffirma/jiffirmaw, f’isem il-Komunità Ewropea, il-Ftehim ta' Kooperazzjoni Xjentifika u Teknoloġika bejn il-Komunità Ewropea, minn naħa, u r-Renju Ħaxemita tal-Ġordan min-naħa l-oħra.Artikolu 2(1) Il-Ftehim se jkun japplika fuq bażi provviżorja kif pprovdut mill-Artikolu 7(2) tal-Ftehim, sakemm ikun hemm it-terminazzjoni tal-proċeduri għall-konklużjoni.(2) Il-Kummissjoni għandha tadotta l-pożizzjoni tal-Komunità li għandha tittieħed fil-Kumitat Konġunt stabbilit bl-Artikolu 4(2) tal-Ftehim rigward l-emendi tekniċi għall-Ftehim skont l-Artikolu 7(5) tal-Ftehim.Artikolu 3Id-Deċiżjoni għandha tiġi ppubblikata fil-Ġurnal Uffiċjali tal-Unjoni Ewropea.Magħmul fi Brussell, […]Għall-KunsillIl-PresidentANNESSFTEHIMdwar Kooperazzjoni Xjentifika u Teknoloġika bejn il-Komunità Ewropea u l-Gvern tar-Renju Ħaxemita tal-ĠordanIl-Komunità Ewropea, (minn hawn 'il quddiem "il-Komunità") minn naħa,Kif ukollIr-Renju Ħaxemita tal-Ġordan (minn hawn 'il quddiem "il-Ġordan"), min-naħa l-oħra,Minn hawn ‘il quddiem "il-Partijiet",WARA LI KKUNSIDRAW it-Trattat li jistabbilixxi l-Komunità Ewropea, u partikolarment l-Artikolu 170 fi rbit mtal-Artikolu 300, il-paragrafu 2, l-ewwel sentenza, u l-paragrafu 3, l-ewwel subparagrafu;WARA LI KKUNSIDRAW l-importanza tax-xjenza u tat-tekonoloġija għall-iżvilupp ekonomiku u soċjali tagħhom u r-referenza li saret fl-Artikolu 43 tal-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Renju Ħaxemita tal-Ġordan, min-naħa l-oħra, li daħal fis-seħħ fl-1 ta' Mejju 2002;WARA LI KKUNSIDRAW il-Politika Ewropea tal-Viċinat u l-istrateġija tal-UE biex issaħħaħ ir-relazzjonijiet mal-pajjiżi ġirien, fil-qafas li fih il-partijiet iltaqgħu u ftehmu dwar Pjan ta' Azzjoni, li waħda mill-prijoritajiet tiegħu kienet "biex tissaħħaħ il-kooperazzjoni fix-xjenza u t-teknoloġija". Il-Pjan ta' Azzjoni Konġunt tal-Politika Ewropea tal-Viċinat huwa konformi mal-Programm Eżekuttiv tal-Gvern tal-Ġordan (2007-2009) għall-Kuluna Al Urdun/l-Aġenda Nazzjonali, li għandha l-għan li tiżviluppa proċess ta' riforma soċjoekomonika sostenibbli;BILLI l-Komunità Ewropea u l-Ġordan wettqu attivitajiet komuni ta' riċerka, żvilupp teknoloġiku u dimostrazzjoni, f'diversi oqsma ta' interess komuni, u li jkun ta' vantaġġ reċiproku li kull wieħed minnhom jieħu sehem fl-attivitajiet ta' riċerka u żvilupp tal-ieħor, fuq bażi reċiproka;WAQT LI JIXTIEQU jistabbilixxu qafas formali għall-kooperazzjoni fir-riċerka xjentifika u teknoloġika li jagħmilha possibbli li jkunu estiżi u intensifikati l-isforzi ta' kooperazzjoni fl-oqsma ta' interess komuni u li jinkoraġġixxu l-użu tar-riżultati ta' din il-kooperazzjoni huma u jqisu l-interessi ekonomiċi u soċjali tagħhom;WAQT LI JIXTIEQU jiftħu ż-Żona Ewropea ta' Riċerka lill-pajjiżi mhux membri tal-UE u partikolarment lill-pajjiżi imsieħba tal-Mediterran;Ftehmu skont kif ġej:Artikolu 1Ambitu u prinċipji1. Il-Partijiet għandhom jinkoraġġixxu, jiżviluppaw u jiffaċilitaw l-attivitajiet ta' kooperazzjoni bejn il-Komunità u l-Ġordan fl-oqsma ta' interess komuni fejn qed isegwu attivitajiet ta' riċerka u żvilupp fix-xjenza u fit-teknoloġija.2. L-attivitajiet kooperattivi għandhom jitwettqu fuq il-bażi tal-prinċipji li ġejjin:-  Il-promozzjoni ta' soċjetà msejsa fuq l-għarfien biex irawmu l-iżvilupp soċjali u ekonomiku taż-żewġ Partijiet;-  Il-benefiċċju reċiproku bbażat fuq bilanċ kumplessiv ta' vantaġġi;-  L-aċċess reċiproku għall-attivitajiet u proġetti ta' riċerka mwettqa minn kull Parti;-  L-iskambju f'waqtu ta' informazzjoni li tista' tiffaċilita l-attivitajiet ta' kooperazzjoni;-  L-iskambju u l-protezzjoni xierqa tad-drittijiet tal-proprjetà intellettwali;-  Il-parteċipazzjoni u l-finanzjament f'konformità mal-liġijiet u r-regolamenti rilevanti tal-partijiet.Artikolu 2Mezzi ta' kooperazzjoni1. L-entitajiet legali stabbiliti fil-Ġordan, kif definiti fl-Anness I, li jinkludu kemm il-persuni naturali kif ukoll il-persuni legali privati jew pubbliċi, għandhom jipparteċipaw f'azzjonijiet indiretti ta' kooperazzjoni tal-Programm Kwadru tal-Komunità Ewropea għall-attivitajiet ta' riċerka, ta' żvilupp teknoloġiku u ta' dimostrazzjoni (minn hawn 'il quddiem "Il-Programm Kwadru"), soġġetti għat-termini u l-kundizzjonijiet stabbiliti minn jew imsemmija fl-Annessi I u II.L-entitajiet legali stabbiliti fl-Istati Membri tal-Komunità Ewropea, kif definiti fl-Anness 1, għandhom jipparteċipaw fil-programmi ta' riċerka u proġetti f'temi tal-Ġordan ekwivalenti għal dawk tal-Programm Kwadru taħt l-istess kundizzjonijiet bħal dawk applikabbli għal entitajiet tal-Ġordan, soġġetti għat-termini u għall-kundizzjonijiet stabbiliti fl-Annessi I u II jew imsemmija hemmhekk.2. Il-kooperazzjoni tista' tieħu waħda mill-forom u l-mezzi li ġejjin:-  Diskussjonijiet regolari dwar l-orjentazzjonijiet u l-prijoritajiet għal politika u ppjanar ta' riċerka fil-Ġordan u fil-Komunità;-  Diskussjonijiet dwar kooperazzjoni, żvilupp u prospetti;-  L-għoti f'waqtu ta' informazzjoni dwar l-implimentazzjoni ta' programmi u proġetti ta' riċerka tal-Ġordan u tal-Komunità, u dwar ir-riżultati ta' xogħol magħmul fil-qafas ta' dan il-Ftehim;-  Laqgħat konġunti;-  Żjarat u skambji ta' ħaddiema, inġiniera u tekniċi ta' riċerka, għal għanijiet ta' taħriġ;-  Skambju u qsim ta' apparat, materjali u servizzi ta' prova;-  Kuntatti bejn il-maniġers ta' programmi jew proġetti tal-Ġordan u tal-Komunità;-  Parteċipazzjoni ta' esperti f'seminars, simpożja u laqgħat ta' ħidma;-  Skambju ta' informazzjoni dwar il-prattika, il-liġijiet, ir-regolamenti u l-programmi li għandhom x'jaqsmu mal-kooperazzjoni taħt dan il-Ftehim,-  Taħriġ fl-iżvilupp tar-riċerka u tat-teknoloġija;-  Aċċess reċiproku għal informazzjoni xjentifika u teknoloġika fl-ambitu ta' din il-kooperazzjoni;-  Kwalunkwe modalità oħra li tkun adottata mill-Kumitat Konġunt bejn il-Komunità Ewropea u l-Ġordan għall-Kooperazzjoni Xjentifika u Teknoloġika, kif definit fl-Artikolu 4, u meqjus f'konformità mal-politiki u l-proċeduri applikabbli fiż-żewġ Partijiet.Artikolu 3Titjib tal-kooperazzjoni1. Il-Partijiet għandhom jagħmlu kull sforz, fil-limiti tal-qafas tal-leġiżlazzjoni applikabbli tagħhom, biex jiffaċilitaw il-moviment u r-residenza ħielsa tar-riċerkaturi li jipparteċipaw fl-attivitajiet koperti min dan il-Ftehim u biex jiffaċilitaw il-moviment transkonfinali tal-merkanzija maħsuba għall-użu f'attivitajiet bħal dawn.2. Fejn, skond ir-regoli tagħha stess, il-Komunità unilateralment tagħti finanzjament lil entità legali tal-Ġordan li tipparteċipa f'attività kooperativa indiretta tal-Komunità, il-Ġordan se jiżgura li ma jkunux imposti ħlasijiet jew taxxi fuq dik it-tranżazzjoni.Artikolu 4Ġestjoni tal-FtehimKooperazzjoni Xjentifika u Teknoloġika bejn il-Komunità Ewropea u l-ĠordanKumitat1. Il-koordinazzjoni u l-faċilitazzjoni ta' attivitajiet taħt dan il-Ftehim għandhom jitwettqu f'isem il-Ġordan, mill-Kunsill Ogħla għax-Xjenza u t-Teknoloġija u, f'isem il-Komunità, mill-Kummissjoni Ewropea, li jaġixxu bħala aġenti eżekuttivi tal-Partijiet (minn hawn 'il quddiem "l-Aġenti Eżekuttivi").2. L-Aġenti Eżekuttivi għandhom jistabbilixxu kumitat konġunt imsejjaħ "Il-Kumitat Konġunt bejn il-Komunita' Ewropea u l-Ġordan għall-Kooperazzjoni Xjentifika u Teknoloġika" (minn hawn 'il quddiem imsejjaħ "il-Kumitat Konġunt"), li l-funzjonijiet tiegħu għandhom jinkludu:-  Jiżgura, jevalwa u jirrevedi l-implimentazzjoni ta' dan il-Ftehim, kif ukoll jimmodifika l-Annessi tiegħu jew jadotta oħrajn ġodda li jqisu l-evoluzzjonijiet tal-politika xjentifika tal-Partijiet, soġġetti għat-twettiq minn kull wieħed mill-Partijiet tal-proċeduri interni tiegħu għal dak l-għan;-  Jidentifika, fuq bażi annwali, setturi potenzjali fejn il-kooperazzjoni għandha tiġi żviluppata u mtejba u jeżamina kwalunkwe miżura għal dan l-għan;-  Jiddiskuti regolarment dwar l-orjentazzjonijiet u l-prijoritajiet futuri ta' politiki u ppjanar ta' riċerka fil-Ġordan u l-Komunità u l-prospetti ta' kooperazzjoni futura fi ħdan dan il-Ftehim;-  Jagħmel rakkomandazzjonijiet lill-Partijiet rigward l-implimentazzjoni ta’ dan il-Ftehim, inklużi l-identifikazzjoni u r-rakkomandazzjoni ta’ żidiet mal-Attivitajiet imsemmija fl-Artikolu 2(2) u miżuri konkreti biex jitjieb l-aċċess reċiproku kif imsemmi fl-Artikolu 1(2).3. Il-Kumitat Konġunt, li għandu jkun kompost minn rappreżentanti tal-Aġenti Eżekuttivi, għandu jadotta r-regoli ta' proċedura tiegħu.4. Il-Kumitat Konġunt għandu jiltaqa' tal-anqas darba fis-sena, darba fil-Komunità u darba fil-Ġordan. Il-laqgħat straordinarji għandhom isiru kull meta jkun hemm bżonn u bi qbil bejn il-Partijiet. Il-konklużjonijiet u r-rakkomandazzjonijiet tal-Kumitat Konġunt se jintbagħtu għall–informazzjoni lill-Kumitat ta' Assoċjazzjoni tal-Ftehim Ewro-Mediterranju bejn l-Unjoni Ewropea u r-Renju Ħaxemita tal-Ġordan.Artikolu 5FinanzjamentIl-parteċipazzjoni reċiproka fl-attivitajiet ta' riċerka taħt dan il-Ftehim huma stabbiliti skont il-kundizzjonijiet stipulati fl-Anness I u huma soġġetti għal-leġiżlazzjoni, ir-regolamenti, il-politiki u l-kundizzjonijiet ta' implimentazzjoni tal-programmi li jkunu fis-seħħ fit-territorju ta' kull Parti.Meta Parti waħda tipprovdi appoġġ finanzjarju lill-Parteċipanti tal-Parti l-oħra f'konnessjoni mal-Attivitajiet ta' Kooperazjoni Indiretti, kwalunkwe għajnuna u kontribuzzjoni finanzjarja jew ta' xort'oħra mill-Parti li qed tiffinanzja lill-Parteċipanti tal-Parti l-oħra f'appoġġ għal dawk l-attivitajiet għandha tkun eżentata mit-taxxa u d-dwana.Artikolu 6Tixrid u użu tar-riżultati u t-tagħrifIt-tixrid u l-użu tar-riżultati miksuba u/jew skambjati kif ukoll dawk tal-informazzjoni, tal-ġestjoni, tal-attribuzzjoni u tal-eżerċizzju tad-drittijiet tal-proprjetà intellettwali li jirriżultaw mill-attivitajiet ta' riċerka mwettqa skond dan il-Ftehim huma soġġetti għall-kundizzjonijiet stipulati fl-Anness II.Artikolu 7Dispożizzjonijiet finali1. L-Annessi I u II jiffurmaw parti integrali minn dan il-Ftehim. Il-mistoqsijiet jew kwistjonijiet kollha li għandhom x'jaqsmu mal-interpretazzjoni jew l-implimentazzjoni ta' dan il-Ftehim għandhom jiġu riżolti bi ftehim reċiproku bejn il-Partijiet.2. Dan il-Ftehim għandu jidħol fis-seħħ meta l-Partijiet jinnotifikaw lil xulxin li jkunu lestew il-proċeduri interni tagħhom sabiex ikun jista' jiġi konkluż. Sakemm ikunu konklużi l-proċeduri interni mill-Partijiet, huma għandhom japplikaw dan il-Ftehim provviżorjament hekk kif jiffirmawh. Jekk Parti tinnotifika lill-oħra li ma tkunx se tikkonkludi l-Ftehim, b'dan qed jinqabel reċiprokament li l-proġetti u l-attivitajiet mnedija taħt din l-applikazzjoni provviżorja u li jkunu għadhom għaddejjin meta ssir in-notifika msemmija hawn fuq, għandhom jitkomplew sakemm jitlestew skont il-kundizzjonijiet stipulati f'dan il-Ftehim.3. Iż-żewġ Partijiet jistgħu jitterminaw dan il-Ftehim fi kwalunkwe ħin fuq notifika ta' sitt xhur. Il-proġetti u l-attivitajiet li jkunu għaddejjin fil-ħin tat-terminazzjoni ta' dan il-Ftehim għandhom jissoktaw sat-tmiemhom taħt il-kundizzjonijiet stipulati f'dan il-Ftehim.4. Dan il-Ftehim għandu jibqa' fis-seħħ sakemm waħda milll-Partijiet tagħti notifika bil-miktub lill-Parit l-oħra tal-intenzjoni li tittermina dan il-Ftehim. F’każ bħal dan, dan il-Ftehim għandu jieqaf ikollu effett sitt xhur wara li tiġi riċevuta tali notifika.5. Jekk waħda mill-Partijiet tiddeċiedi li tirrevedi l-programmi u l-proġetti ta' riċerki tagħha msemmija fil-paragrafu 1 tal-Artikolu 1, l-Aġent Eżekuttiv ta' dik il-Parti għandu jinnotifika lill-Aġent Eżekuttiv tal-Parti l-oħra dwar il-kontenut eżatt ta' dawn ir-reviżjonijiet. B'deroga mill-paragrafu 3 ta' dan l-Artikolu, dan il-Ftehim jiġi tterminat taħt kundizzjonijiet maqbula b'mod reċiproku jekk waħda mill-Partijiet tinnotifika lill-oħra bl-intenzjoni tagħha li tittermina dan il-Ftehim fi żmien xahar wara l-adozzjoni tar-reviżjonijiet riferiti aktar 'il fuq f'dan il-paragrafu.6. Dan il-Ftehim għandu jgħodd, mill-banda waħda, għat-territorji li fihom it-Trattat li jistabbilixxi l-Komunità Ewropea jiġi applikat u fuq il-kundizzjonijiet preskritti f'dak it-Trattat u, mill-banda l-oħra, għat-territorju tar-Renju Ħaxemita tal-Ġordan. Dan ma għandux jostakola t-twettiq ta' azzjonijiet kooperattivi fl-ibħra miftuħa, fl-ispazju barra mill-atmosfera tad-dinja, jew fit-territorju ta' pajjiżi terzi, skont il-liġi internazzjonali.B’XIEHDA TA’ DAN, is-sottoskritti, billi huma debitament awtorizzati għal dan mill-Komunità Ewropea u mir-Renju Ħaxemita tal-Ġordan rispettivament, iffirmaw dan il-Ftehim.MAGĦMUL f’żewġ kopji fi …., fi … jum ta’ ….., bl-Ingliż, bil-Bulgaru, biċ-Ċek, bid-Daniż, bl-Olandiż, bl-Estonjan, bil-Finlandiż, bil-Franċiż, bil-Ġermaniż, bil-Grieg, bl-Ungeriż, bit-Taljan, bil-Latvjan, bil-Litwan, bil-Malti, bil-Pollakk, bil-Portugiż, bir-Rumen, bis-Slovakk, bis-Sloven, bl-Ispanjol, bl-Iżvediż u bl-Għarbi, kull test huwa ugwalment awtentiku.GĦALL-KOMUNITÀ EWROPEA: | GĦAR-RENJU ĦAXEMIT TAL-ĠORDAN: |ANNESS ITermini u kundizzjonijiet għall-parteċipazzjoni ta' entitajiet legali fl-Istati Membri tal-Unjoni Ewropea u fil-ĠordanGħall-għan ta' dan il-Ftehim, entità legali tfisser kull persuna naturali, jew legali maħluqa taħt il-liġi nazzjonali tal-post tal-istabbiliment tagħha jew taħt il-liġi Komunitarja jew il-liġi internazzjonali, li għandha personalità legali u li hija intitolata li jkollha drittijiet u obbligi ta' kull xorta f'isimha proprju.I. Termini u kundizzjonijiet għall-parteċipazzjoni ta' entitajiet legali stabbiliti fil-Ġordan f'azzjonijiet indiretti tal-Programm ta' Qafas1. Il-parteċipazzjoni ta' entitajiet legali stabbiliti fil-Ġordan f'azzjonijiet indiretti tal-Programm Kwadru għandha ssegwi l-kundizzjonijiet stabbiliti mill-Parlament Ewropew u mill-Kunsill skont l-Artikolu 167 tat-Trattat li jistabbilixxi l-Komunità Ewropea.Barra dan, entitajiet legali stabbiliti fil-Ġordan jistgħu jipparteċipaw f'azzjonijiet indiretti mwettqa skont l-Artikolu 164 tat-Trattat li jistabbilixxi l-Komunità Ewropea.2. Il-Komunità tista' tagħti fondi lill-entitajiet legali stabbiliti fil-Ġordan li qed jipparteċipaw f'azzjonijiet indiretti msemmija fil-paragrafu 1 hawn fuq taħt it-termini u l-kundizzjonijiet stabbiliti mid-deċiżjoni meħuda mill-Parlament Ewropew u l-Kunsill, ir-Regolament (KE) Nru 1906/2006 tal-Parlament Ewropew u tal-Kunsill tat-18 ta' Diċembru 2006 li jistabbilixxi r-regoli għall-parteċipazzjoni ta' impriżi, ċentri tar-riċerka u universitajiet f'azzjonijiet taħt is-Seba' Programm Kwadru u għat-tixrid tar-riżultati tar-riċerka (2007-2013)[2] skont l-Artikolu 167 tat-Trattat li jistabbilixxi l-Komunità Ewropea, ir-Regolamenti Finanzjarji tal-Komunità Ewropea u kwalunkwe leġiżlazzjoni Komunitarja oħra li tkun tapplika.3. Ftehim ta' għotja konkluż mill-Komunità ma' kwalunkwe entità legali stabbilita fil-Ġordan sabiex twettaq azzjoni indiretta għandu jipprovdi li l-kontrolli u l-verifiki jsiru minn, jew taħt l-awtorità, tal-Kummissjoni Ewropea jew tal-Qorti tal-Awdituri tal-Komunitajiet Ewropej.Fi spirtu ta' kooperazzjoni u interess reċiproku, l-Awtoritajiet rilevanti tal-Ġordan għandhom jipprovdu kull assistenza raġonevoli u possibbli kif ikun meħtieġ jew ta' għajnuna taħt iċ-ċirkostanzi biex jitwettqu tali kontrolli u verifiki.T ermini u kondizzjonijiet għall-parteċipazzjoni ta' entitajiet legali stabbiliti fl-Istati Membri tal-Unjoni Ewropea fi programmi u proġetti ta' riċerka tal-Ġordan1. Kwalunkwe entità legali stabbilita fil-Komunità, maħluqa taħt il-liġi nazzjonali ta' wieħed mill-Istati Membri tal-Unjoni Ewropea jew taħt il-liġi tal-Komunità, tista' tipparteċipa fi proġetti ta' riċerka u żvilupp tal-Ġordan flimkien mal-entitajiet legali tal-Ġordan.2. Soġġett għall-paragrafu 1 hawn fuq u għall-Anness II, id-drittijiet u l-obbligi tal-entitajiet legali stabbiliti fil-Komunità li jipparteċipaw fi proġetti ta' riċerka tal-Ġordan fi ħdan il-programmi ta' riċerka u żvilupp, it-termini u l-kundizzjonijiet applikabbli għas-sottomissjoni u l-evalwazzjoni ta' proposti u għall-għoti u l-konklużjoni ta' kuntratti f'tali proġetti għandhom ikunu soġġetti għal-liġijiet, ir-regolamenti u d-direttivi tal-gvern tal-Ġordan li jirregolaw l-operat ta' programmi ta' riċerka u żvilupp, kif applikabbli għall-entitajiet legali tal-Ġordan u li jiżguraw trattament ekwu, filwaqt li titqies in-natura tal-kooperazzjoni bejn il-Ġordan u l-Komunità f'dan il-qasam.Il-finanzjament ta' entitajiet legali stabbiliti fil-Komunità li jipparteċipaw fil-proġetti rilevanti tal-Ġordan fi ħdan il-programmi ta' riċerka u żvilupp għandhom ikunu soġġetti għal-liġijiet, ir-regolamenti u d-direttivi tal-gvern tal-Ġordan li jirregolaw l-operat ta' programmi bħal dawn, kif applikabbli għall-entitajiet legali li mhumiex mill-Ġordan.III. Tagħrif dwar l-opportunitajiet ta' parteċipazzjoniIl-Ġordan u l-Kummissjoni Ewropea għandhom iqiegħdu għad-dispożizzjoni regolarment tagħrif dwar opportunitajiet attwali ta' programmi u parteċipazzjoni għall-benefiċċju tal-entitajiet legali stabbiliti fiż-żewġ Partijiet.ANNESS IIPrinċipji dwar l-allokazzjoni ta' drittijiet tal-propjetà intellettwaliI. ApplikazzjoniGħall-iskopijiet ta' dan il-Ftehim, "proprjeta intelletwali" għandu jkollha t-tifsira mogħtija fl-Artikolu 2 tal-Konvenzjoni li jistabbilixxi l-Organizzazzjoni Dinjija dwar Proprjetà Intellettwali, magħmula fi Stokkolma fl-14 ta' Lulju 1967.Għall-għanijiet ta' dan il-Ftehim, "għarfien" għandha tfisser ir-riżultati, li jinkludu l-informazzjoni, kemm jekk jistgħu jkunu prottetti jew le, kif ukoll drittijiet tal-awtur jew drittijiet rilevanti għal tali informazzjoni wara l-applikazzjonijiet għal, jew il-ħruġ ta' privattivi, disinni, varjetajiet ta' pjanti, ċertifikati ta' protezzjoni supplimentari jew forom simili ta' protezzjoni.II. Drittijiet tal-proprjetà intellettwali ta' entitajiet legali tal-Partijiet f'Attivitajiet Indiretti ta' Kooperazzjoni1. Kull Parti għandha tiżgura ruħha li t-trattament li tagħti lid-drittijiet tal-proprjetà intelletwali u lill-obbligi tal-entitajiet legali stabbiliti fit-territorji tal-Parti l-oħra li jipparteċipaw f'attivitajiet indiretti ta' kooperazzjoni mwettqa skont dan il-Ftehim u lid-drittijiet u lill-obbligi relatati li jirriżultaw minn tali parteċipazzjoni, għandu jkun konsistenti mal-liġijiet u mar-regolamenti u mal-konvenzjonijiet internazzjonali rilevanti li huma applikabbli għall-Partijiet, inkluż il-Ftehim dwar Aspetti Relatati mal-Kummerċ tad-Drittijiet ta’ Proprjetà Intelletwali, l-Anness 1C għall-Ftehim ta’ Marrakexx li jistabbilixxi l-Organizzazzjoni Dinjija tal-Kummerċ kif ukoll l-Att ta’ Pariġi tal-24 ta’ Lulju 1971 tal-Konvenzjoni ta’ Berne għall-Ħarsien tax-Xogħlijiet Letterarji u Artistiċi u l-Att ta’ Stokkolma tal-14 ta’ Lulju 1967 tal-Konvenzjoni ta’ Pariġi dwar il-Ħarsien tal-Proprjetà Industrijali.2. Kull Parti għandha tiżgura ruħha li l-Parteċipanti f’Attivitajiet Kooperattivi Indiretti tal-Parti l-oħra għandu jkollhom l-istess trattament rigward il-Proprjetà Intelletwali kif jingħata lill-Parteċipanti tal-ewwel Parti skont ir-regoli rilevanti ta’ parteċipazzjoni ta’ kull programm jew proġett ta’ riċerka, jew skont il-liġijiet u r-regolamenti applikabbli tagħha.III. Drittijiet ta' proprjetà intellettwali tal-Partijiet1. Ħlief jekk ikun maqbul mod ieħor mill-Partijiet, ir-regoli li ġejjin għandhom japplikaw għall-għarfien iġġenerat mill-Partijiet matul l-attivitajiet imwettqa ġewwa l-Artikolu 2 ta' dan il-Ftehim:a) Il-Parti li tiġġenera tali għarfien għandha tkun is-sid ta' dak l-għarfien. Fejn is-sehem rispettiv tagħhom fix-xogħol ma jistax ikun aċċertat, għandu jkollhom id-dritt tas-sjieda konġunta tat-tali għarfien.b) Il-Parti li tippossjedi t-tagħrif għandha tagħti drittijiet ta' aċċess għalih lill-Parti l-oħra għat-twettiq ta' attivitajiet riferiti fl-Artikolu 2 ta' dan il-Ftehim. Dawn id-drittijiet ta' aċċess għandhom jingħataw mingħajr ħlas tad-drittijiet.2. Ħlief jekk ikun maqbul mod ieħor mill-Partijiet, ir-regoli li ġejjin għandhom japplikaw għax-xogħlijiet xjentifiċi letterarji tal-Partijiet:a) Fil-każ fejn Parti tippubblika dejta, tagħrif u riżultati xjentifiċi u tekniċi, permezz ta' ġurnali, artikoli, rapporti, kotba, inklużi vidjo u softwer, li joħorġu minn jew ikunu relatati ma' attivitajiet imwettqa skont dan il-Ftehim, liċenzja dinjija, mhux esklussiva, irrevokabbli, libera mill-ħlas ta' drittijiet għandha tingħata lill-Parti l-oħra biex tittraduċi, tirriproduċi, tadatta, tittrasmetti u tqassam pubblikament xogħlijiet bħal dawn;b) Il-kopji kollha ta' dejta u tagħrif, imħarsa mid-drittijiet tal-awtur, li għandhom jitqassmu pubblikament u jkunu ppreparati taħt din it-taqsima għandhom juru l-ismijiet tal-awtur(i) tax-xogħol ħlief jekk awtur jirrufjuta b'mod espliċitu li jissemma'. Dawn għandu jkollhom ukoll rikonoxximent ċar u viżibbli tas-sostenn kooperattiv tal-Partijiet.3. Ħlief jekk ikun maqbul speċifikament mod ieħor mill-Partijiet, ir-regoli li ġejjin għandhom japplikaw għal tagħrif mhux żvelat tal-Partijiet:a) F'komunikazzjoni mal-Parti l-oħra dwar tagħrif konness ma' attivitajiet imwettqa skont dan il-Ftehim, kull Parti għandha tidentifika t-tagħrif li tixtieq li jibqa' mhux żvelat permezz ta' insinji konfidenzjali jew leġġendi .b) Il-Parti li tirċievi tista' taħt ir-reponsabbiltà tagħha proprja tikkomunika tagħrif mhux żvelat lil korpi jew persuni taħt l-awtorita tagħha għall-għanijiet speċifiċi ta' implimentazzjoni ta' dan il-Ftehim;c) Bil-kunsens miktub minn qabel tal-Parti li tipprovdi tagħrif mhux żvelat, il-Parti li tirċievi tista' xxerred tali tagħrif mhux żvelat b'mod usa' milli permess fil-paragrafu b). Il-Partijiet għandhom jikkoperaw fl-iżvilupp ta' proċeduri għat-talba ta' u l-kisba minn qabel ta' kunsens bil-miktub għal tixrid usa', u kull Parti se tipprovdi din l-approvazzjoni sal-punt permess mill-politika, ir-regolamenti u l-liġijiet domestiċi tagħha;d) It-tagħrif non-dokumentarju mhux żvelat jew tagħrif kunfidenzjali ieħor provdut f'seminars u laqgħat oħra bejn rappreżentanti tal-Partijiet organizzati taħt dan il-Ftehim, jew it-tagħrif li joħroġ mill-moviment tal-persunal, l-użu ta' faċilitajiet jew azzjonijiet indiretti, għandu jibqa' kunfidenzali meta r-riċevitur ta' tali tagħrif mhux żvelat jew tagħrif kunfidenzali jew privileġġjat ieħor ikun mgħarraf bil-karattru kunfidenzali tat-tagħrif ikkomunikat fiż-żmien li tali komunikazzjoni tkun saret, skont il-paragrafu a).e) Kull Parti għandha tagħmel sforz biex tiżgura li tagħrif mhux żvelat li jkun wasal għandha taħt il-paragrafi a u d ikun ikkontrollat kif ipprovdut hawnhekk. Jekk waħda mill-Partijiet issir konxja li se tkun, jew tista' raġonevolment tistenna li tkun, mhux fil-qagħda li tissodisfa d-dispożizzjonijiet għan-nuqqas ta' tixrid stabbiliti fil-paragrafi a) u d), għandha minnufih tgħarraf b'dan lill-Parti l-oħra. Wara dan il-Partijiet għandhom jidħlu f’konsultazzjoni biex ifasslu kif għandhom jimxu.DIKJARAZZJONI FINANZJARJA LEĠIŻLATTIVA1. ISEM TAL-PROPOSTA:Proposta għal deċiżjoni tal-Kunsill li tikkonċerna l-firma u l-applikazzjoni provviżorja ta’ ftehim dwar kooperazzjoni xjentifika u teknika bejn il-Komunità Ewropea minn naħa, u r-Renju Ħaxemita tal-Ġordan min-naħa l-oħra2. -QAFAS TAL-ABM / ABBStrateġija ta’ politika u koordinazjoni ta’, b’mod partikolari, id-Direttorati Ġenerali RTD JRC, ENTR, INFSO, u TREN.3. LINJI TAL-BAĠIT3.1. Linji tal-baġit (linji operattivi u linji relatati ta’ assistenza teknika u amministrattiva (ex-linji BA)), inklużi l-intestaturi tagħhom:L-ispejjeż b’konnessjoni mal-implimentazzjoni tal-ftehim (laqgħat ta’ ħidma, seminars, laqgħat, vidjokonferenzi), se jitniżżlu fil-linji baġitarji amministrattivi għall-programmi speċifiċi tal-programm ta’ Qafas tal-Komunità Ewropea (XX.01.05.03).3.2. Tul taż-żmien tal-azzjoni u tal-impatt finanzjarju:Il-Ftehim jidħol fis-seħħ meta l-Partijiet jinnotifikaw lil xulxin li jkunu wettqu l-proċeduri interni sabiex ikun jista' jiġi konkluż. Il-Partijiet għandhom japplikaw b'mod provviżorju dan il-ftehim mal-iffirmar tiegħu u jibqa' fis-seħħ sakemm Parti minnhom tinnotifika bil-miktub lill-Parti l-oħra bl-intenzjoni li twaqqaf il-Ftehim, kif stipulat fl-Artikolu 7 (4) tal-Ftehim.3.3. Karatteristiċi baġitarji (żid il-linji jekk meħtieġ) :Linja baġitarja | Tip ta' nefqa | Ġdid | Kontribuzzjoni mill-EFTA | Kontribuzzjonijiet minn pajjiżi applikanti | Intestatura fil-perspettiva finanzjarja |XX.01.05.03 | Obblig/ Mhux obblig | Diff[3]/ Mhux diff[4] | LE | IVA | IVA | Nru [1A] |4. SOMMARJU TAR-RIŻORSI4.1. Riżorsi Finanzjarji4.1.1. Sommarju tal-approprjazzjonijiet tal-impenn (AI) u tal-approprjazzjonijiet tal-ħlas (AĦ)miljuni ta' EUR (sa 3 ċifri wara l-punt deċimali)Tip ta’ nefqa | Nru. tat-Taqsima | 2009 | 2010 | 2011 | 2012 | 2013 | n + 5 u ta’ wara | Total |Nefqa operattiva[5] |Approprjazzjonijiet għall-Impenji (AI) | 8.1 | a |Approprjazzjonijiet għall-Ħlasijiet (AĦ) | b |Nefqa amministrattiva inkluża fl-ammont ta’ referenza[6] |Għajnuna teknika u amministrattiva (NDA) | 8.2.4 | c | 0.02 | 0.02 | 0.02 | 0.02 | 0.02 | 0.10 |L-AMMONT TOTALI TA’ REFERENZA |Approprjazzjonijiet għall-Impenji | a+c | 0.02 | 0.02 | 0.02 | 0.02 | 0.02 | 0.10 |Approprjazzjonijiet għall-Ħlasijiet | b+c | 0.02 | 0.02 | 0.02 | 0.02 | 0.02 | 0.10 |Nefqa amministrattiva mhux inkluża fl-ammont ta' referenza[7] |Riżorsi umani u n-nefqa assoċjata (NDA) | 8.2.5 | d |Spejjeż amministrattivi, għajr ir-riżorsi umani u spejjeż assoċjati, mhux inklużi fl-ammont ta’ referenza (NDA) | 8.2.6 | e |Kost finanzjarju indikattiv totali tal-interventAI TOTALI inkluż il-kost tar-Riżorsi Umani | a+c+d+e | 0.02 | 0.02 | 0.02 | 0.02 | 0.02 | 0.10 |AĦ TOTALI inkluż il-kost tar-Riżorsi Umani | b+c+d+e | 0.02 | 0.02 | 0.02 | 0.02 | 0.02 | 0.10 |Dettalji tal-kofinanzjamentF’każ li l-proposta tinvolvi kofinanzjament mill-Istati Membri, jew minn entitajiet oħrajn (jekk jogħġbok speċifika liema), għandha tiġi indikata stima tal-livell ta’ dan il-kofinanzjament fit-tabella ta' hawn taħt (jistgħu jiżdiedu aktar linji f’każ li korpi differenti huma previsti għall-għoti tal-kofinanzjament):EUR miljuni(sa 3 ċifri wara l-punt deċimali)Korp tal-kofinanzjament | Sena n | n + 1 | n + 2 | n + 3 | n + 4 | n + 5 u ta’ wara | Total |…………………… | f |TOTAL tal-AI inkluż il-kofinanzjament | a+c+d+e+f |4.1.2. Kompatibbiltà mal-Ipprogrammar FinanzjarjuX Il-proposta hija kompatibbli mal-programm finanzjarju attwali.( Il-proposta se tkun tfisser l-ipprogrammar mill-ġdid tal-intestatura rilevanti fil-perspettiva finanzjarja.( Il-proposta tista' titlob li jkunu applikati d-dispożizzjonijiet tal-Ftehim Interistituzzjonali[8] (jiġifieri l-istrument tal-flessibilità jew ir-reviżjoni tal-perspettiva finanzjarja).4.1.3. Impatt finanzjarju fuq id-DħulX Il-proposta ma għandha l-ebda implikazzjoni finanzjarja fuq id-dħul.( Il-proposta għandha impatt finanzjarju – l-effett fuq id-dħul huwa dan li ġej:NB: Kull dettall u osservazzjoni dwar il-mod kif jinħadem l-effett fuq id-dħul għandu jitniżżel f'anness separat.EUR miljuni(sa ċifra waħda wara l-punt deċimali)Qabel l-azzjoni [Sena n - 1] | Qagħda wara l-azzjoni |Għadd totali ta’ riżorsi umani |5. KARATTERISTIĊI U GĦANIJIETDettalji relatati mal-kuntest tal-proposta huma meħtieġa fil-Memorandum ta’ Spjegazzjoni. Din it-taqsima tad-Dikjarazzjoni Finanzjarja Leġiżlattiva għandha tinkludi t-tagħrif komplementari speċifiku li ġej:5.1. Bżonn li jintlaħqu fi żmien qasir jew fit-tulDin id-deċiżjoni se tippermetti liż-żewġ Partijiet jaġġornaw u jintensifikaw il-kooperazzjoni tagħhom f’oqsma ta’ interess xjentifiku u teknoloġiku komuni.5.2. Valur miżjud tal-involviment tal-Komunità u l-koerenza tal-proposta ma' strumenti finanzjarji oħrajn u s-sinerġija possibbliIl-Ftehim huwa bbażat fuq il-prinċipji ta’ benefiċċju reċiproku, fuq opportunitajiet reċiproċi għall-aċċess għall-programmi u għall-attivitajiet ta’ xulxin li jkunu rilevanti għall-fini tal-Ftehim, in-nuqqas ta' diskriminazzjoni, il-ħarsien effettiv tal-proprjetà intelletwali u l-kondiviżjoni ekwa tad-drittijiet tal-proprjetà intelletwali. Il-proposta hija konformi wkoll mal-infiq amministrattiva li għaliha tħallas il-Komunità, li tipprovdi għal missjonjiet min-naħa ta' esperti u uffiċjali tal-UE, kif ukoll għal laqgħat ta' ħidma, seminars u laqgħat li għandhom jiġu organizzati fil-Komunità Ewropea u fil-Ġordan.5.3. Għanijiet, riżultati mistennija u indikaturi relatati mal-proposta fil-kuntest tal-qafas tal-ABMDin id-deċiżjoni għandha tippermetti sew lill-Ġordan kif ukoll lill-Komunità Ewropea biex jieħdu benefiċċju reċiproku mill-progress xjentifiku u teknoloġiku li jintlaħaq mill-programmi speċifiċi ta' riċerka tagħhom. Se tippermetti skambju ta’ għarfien speċifiku u trasferiment ta’ għarfien għall-benefiċċju tal-Komunità xjentifika, tal-industrija u taċ-ċittadini.5.4. Metodu ta' Implimentazzjoni (indikattiv)Hawn isfel uri l-metodu/i[10] magħżul(in) għall-implimentazzjoni tal-azzjoni.ٱ Ġestjoni ĊentralizzataٱX Direttament mill-Kummissjoniٱ Indirettament b’delega lil:ٱ Aġenziji Eżekuttiviٱ Korpi stabbiliti mill-Kummissjoni kif imsemmi fl-Artikolu 185 tar-Regolament Finanzjarjuٱ Korpi nazzjonali tas-settur pubbliku/korpi b’missjoni ta’ servizz pubblikuٱ Ġestjoni konġunta jew deċentralizzataٱ Ma’ Stati Membriٱ Ma’ Pajjiżi Terziٱ Ġestjoni konġunta ma’ organizzazzjonijiet internazzjonali (jekk jogħġbok speċifika liema )Kummenti rilevanti:6. MONITORAĠĠ U EVALWAZZJONI6.1. Sistema ta’ monitoraġġId-dipartimenti tal-Kummissjoni se jevalwaw regolarment l-azzjonijiet kollha mwettqa skont il-ftehim ta' kooperazzjoni, li se jkunu wkoll soġġetti għall-evalwazzjoni konġunta regolari min-naħa tal-Komunità u tal-Ġordan. Din l-evalwazzjoni se tkopri:(a) Indikaturi ta' prestazzjoni - għadd ta' missjonijiet u ta' laqgħat; għadd ta’ oqsma differenti ta’ attivitajiet ta’ kooperazzjoni.(b) Ġbir ta' tagħrif – fuq il-bażi tat-tagħrif mill-programmi speċifiċi tal-Programm Kwadru u tat-tagħrif ipprovdut mill-Ġordan lill-Kumitat Konġunt kif imsemmi fil-Ftehim.6.2. EvalwazzjoniIl-Kummissjoni se tevalwa l-azzjonijiet koperti minn dan il-ftehim ta' kooperazzjoni fuq bażi regolari.6.3. Termini u frekwenza tal-evalwazzjoni futuraIl-partijiet għall-Ftehim se jevalwaw l-applikazzjoni tiegħu mill-inqas kull sentejn fil-laqgħat tal-Kumitat Konġunt li jissemma fl-Artikolu 4 tal-Ftehim.7. MIżURI KONTRA L-FRODIMeta l-implimentazzjoni tal-Programm Kwadru titlob l-użu ta’ kuntratturi esterni jew tinvolvi l-għotja ta’ kontribuzzjonijiet finanzjarji lill-partijiet tagħhom, il-Kummissjoni se twettaq verifiki finanzjarji, fejn ikun xieraq, b’mod partikolari jekk ikollha raġuni biex tiddubita n-natura realistika tax-xogħol imwettaq jew deskritt fir-rapporti tal-attività.Il-verifiki finanzjarji tal-Komunità se jitwettqu jew mill-persunal tagħha stess jew minn esperti fil-kontabbiltà approvati skont il-liġi tal-parti li fuqha tkun qed issir il-verifika. Il-Komunità se tagħżel dawn tal-aħħar mingħajr ebda indħil, filwaqt li tevita kwalunkwe riskju ta’ konflitti ta’ interess li jistgħu jkunu indikati lilha mill-Parti soġġetta għall-verifika.Barra minn hekk, il-Kummissjoni se tiżgura ruħha, li meta twettaq l-attivitajiet ta’ riċerka, l-interessi finanzjarji tal-Komunitajiet Ewropej ikunu mħarsa b’kontrolli effettivi u, fejn ikunu skoperti xi irregolaritajiet, minn miżuri u pieni deterrenti u proporzjonati. Sabiex jintlaħaq dan l-għan, ir-regoli dwar il-kontrolli, il-miżuri u l-pieni, b’referenza għar-Regolamenti Nri 2988/95, 2185/96 u 1073/99, se jkunu inkorporati fil-kuntratti kollha li jintużaw fl-implimentazzjoni tal-Programm Kwadru.B’mod partikolari, fil-kuntratti għandu jkun hemm dispożizzjonijiet dwar il-punti li ġejjin:- l-introduzzjoni ta’ klawżoli kuntrattwali speċifiċi sabiex jitħarsu l-interessi finanzjarji tal-KE fit-twettiq tal-verifiki u tal-kontrolli li għandhom x’jaqsmu max-xogħol imwettaq;- il-parteċipazzjoni ta’ spetturi amministrattivi fil-qasam tal-ġlieda kontra l-frodi, skond ir-Regolamenti Nri 2185/96 u 1073/99;- l-applikazzjoni ta’ pieni amministrattivi għall-irregolaritajiet intenzjonali jew negliġenti kollha fl-implimentazzjoni tal-kuntratti, skond ir-Regolament ta’ Qafas Nru 2988/95, inkluż mekkaniżmu ta’ lista sewda;- il-fatt li, fil-każ ta’ irregolaritajiet u frodi, l-ordnijiet possibbli ta’ rkupru jkunu jistgħu jiġu nfurzati skont l-Artikolu 256 tat-Trattat tal-KE.Barra minn dan u bħala miżuri ta’ rutina, il-persunal tad-DĠ għar-Riċerka responsabbli se jwettaq programm ta’ kontroll rigward l-aspetti xjentifiċi u baġitarji. Il-Qorti Ewropea ta’ l-Awdituri se twettaq spezzjonijiet lokali.8. DETTALJI TAR-RIŻORSI8.1. Għanijiet tal-proposta f’termini tan-nefqa finanzjarja tagħhomApproprjazzjonijiet għall-impenn f’EUR miljuni (sa 3 ċifri wara l-punt deċimali)Sena n | Sena n+1 | Sena n + 2 | Sena n + 3 | Sena n + 4 | Sena n + 5 |Uffiċjali jew persunal temporanju[12] (XX 01 01) | A*/AD |B*, C*/AST |Persunal iffinanzjat[13] permezz tal-art. XX 01 02 |Persunal ieħor[14] iffinanzjat permezz tal-art. XX 01 04/05 |TOTAL |8.2.2. Deskrizzjoni tax-xogħlijiet li jirriżultaw mill-azzjoniIl-Ġestjoni tal-Ftehim jinvolvi missjonijiet u l-attendenza ta' laqgħat mill-esperti u l-uffiċjali tal-UE u tal-Ġordan.8.2.3. Il-ġestjoni tal-Ftehim se tinvolvi missjonijiet u l-attendanza għal-laqgħat minn esperti u uffiċjali tal-UE u tal-Ġordan.Oriġini tar-riżorsi umani (statutarji)(Fejn ikun iddikjarat aktar minn sors wieħed, jekk jogħġbok indika l-għadd ta’ karigi li joriġinaw minn kull sors)X Karigi li bħalissa huma allokati għall-ġestjoni tal-programm li għandu jinbidel jew jiġi estiż( Karigi allokati minn qabel fil-kuntest tal-eżerċizzju tal-APS/PDB għas-sena n( Karigi li għandhom jintalbu fil-proċedura APS/PDB li jmiss( Karigi li għandhom jitqassmu mill-ġdid billi jintużaw riżorsi eżistenti fis-servizz ta’ ġestjoni (tqassim intern mill-ġdid)( Karigi meħtieġa għas-sena n għalkemm mhux previsti fl-eżerċizzju APS/PDB tas-sena kkonċernata8.2.4. Nefqa amministrattiva oħra inkluża fl-ammont ta’ referenza (XX 01 04/05 – In-nefqa fuq il-ġestjoni amministrattiva)EUR miljuni(sa 3 ċifri wara l-punt deċimali)Linja baġitarja (numru u intestatura) | 2009 | 2010 | 2011 | 2012 | 2013 | Sena n + 5 u wara | TOTAL |Għajnuna teknika u amministrattiva oħra | 0.02 | 0.02 | 0.02 | 0.02 | 0.02 | 0.10 |-intra muros |-extra muros |Għajnuna Teknika u amministrattiva totali | 0.02 | 0.02 | 0.02 | 0.02 | 0.02 | 0.10 |8.2.5. Kost finanzjarju ta' riżorsi umani u kostijiet assoċjati mhux inklużi fl-ammont ta’ referenzaEUR miljuni(sa 3 ċifri wara l-punt deċimali)Tip ta’ riżorsi umani | Sena n | Sena n+1 | Sena n + 2 | Sena n + 3 | Sena n + 4 | Sena n + 5 u wara |Uffiċjali u persunal temporarju (XX 01 01) |Persunal iffinanzjat permezz tal-Art XX 01 02 (awżiljarju, END, persunal bil-kuntratt, eċċ.) (speċifika l-linja baġitarja) |Kost totali tar-Riżorsi Umani u l-ispejjeż assoċjati (MHUX fl-ammont ta’ referenza) |Kalkolu – Uffiċjali u Aġenti Temporanji(EUR 122.000 fis-sena għall-uffiċjali)8.2.6. Spejjeż oħra amministrattivi mhux inklużi fl-ammont ta’ referenzaEUR miljuni (sa 3 ċifri wara l-punt deċimali) |Sena n | Sena n+1 | Sena n + 2 | Sena n + 3 | Sena n + 4 | Sena n + 5 u ta' wara | TOTAL |XX 01 02 11 01 – Missjonijiet |XX 01 02 11 02 – Laqgħat u Konferenzi |XX 01 02 11 03 — Kumitati[16] |XX 01 02 11 04 – Studji u konsultazzjonijet |XX 01 02 11 05 –Sistemi ta’ informatika |2 Total ta’ spejjeż oħra ta’ ġestjoni (XX 01 02 11) |3 Spejjeż oħra ta' natura amministrattiva (speċifika inkluża referenza għal-linja baġitarja) |Spiża Amministrattiva Totali, għajr ir-riżorsi umani u l-ispejjeż assoċjati (MHUX inklużi fl-ammont ta’ referenza) |Kalkolu - Spejjeż amministrattivi oħra mhux inklużi fl-ammont ta' referenza[1] ĠU C, p...[2] ĠU L391, p.1, 30.12.2006[3] Approprjazzjonijiet differenzjati[4] Approprjazzjonijiet mhux differenzjati, minn hawn ’il quddiem NDA[5] Nefqa li ma taqax taħt il-Kapitolu xx O1 tat-Titolu xx ikkonċernat.[6] Nefqa fl-Artikolu xx 01 04 tat-Titolu xx.[7] Nefqa fil-Kapitolu xx 01 għajr għall-artikoli xx 01 04 jew xx 01 05.[8] Ara l-punti 19 u 24 tal-ftehim Interistituzzjonali.[9] Jistgħu jiżdiedu kolonni addizzjonali jekk ikun hemm bżonn, jiġifieri jekk it-tul taż-żmien tal-azzjoni jaqbeż is-6 snin.[10] Jekk diversi metodi huma indikati, jekk jogħġbok agħti dettalji oħra fit-taqsima “Kummenti rilevanti” ta’ dan il-punt.[11] Kif deskritt fit-Taqsima 5.3.[12] In-nefqa tagħhom MHIX koperta mill-ammont ta' referenza.[13] In-nefqa tagħhom MHIX koperta mill-ammont ta' referenza.[14] In-nefqa tagħhom hija inkluża fl-ammont ta' referenza.[15] Għandha ssir referenza għad-dikjarazzjoni finanzjarja leġiżlattiva speċifika għall-Aġenzija/i Eżekuttiva/i kkonċernata/i.[16] Speċifika t-tip ta’ kumitat u l-grupp li għalih jappartjeni.